       До 
       Общински съвет Златоград
	


ДОКЛАДНА ЗАПИСКА
   от общинските съветници: Александър Илийков, Антон Симеонов, Величко Сидеров, Веселин Иванов, Емилия Кръстева, д-р Ерол Чинар, Жечка Хаджийска, Йорданка Романова и Станислав Гюнелиев


Относно: Внасяне до министъра на финансите на Предложение от кмета на община Златоград за промени в Приложение № 3 към чл. 107, ал. 13 Прогнозен размер на капиталови разходи по Инвестиционна програма за общински проекти, към  Закон за държавния бюджет на Република България за 2024 година

               УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
Съгласно чл.20, ал.1 от ЗМСМА Общинският съвет определя политиката за изграждане и развитие на общината във връзка с осъществяването на дейностите по чл. 17, както и на други дейности, определени със закон.
Във връзка с  предоставяне на средства от Министерство на финансите, в размер на 15 млн. лева за община Златоград, за бюджет 2024 година, Кметът на община Златоград, Мирослав Янчев,  е входирал искане за финансиране на два обекта, които настояваме да бъдат премахнати от списъка за финансиране:
1. Изграждане на общински кооперативен пазар
2. Изграждане на парк
За тези обекти, ние долуподписаните общински съветници категорично заявяваме, че  те не са приоритет за общината ни и за жителите на община Златоград. Тяхната реализация ще ощети бюджета на община Златоград. От тези 15 милиона е видно, че няма дори 1 лев за нито едно населено място. Ние предлагаме улиците, които не са асфалтирани както в града, така и в останалите населени места в община Златоград да бъдат включени за проектиране, за да може да се премине към тяхната реализация.
„Изграждане на общински пазар“- Такъв пазар в града ни съществува и не е необходимо толкова средства да се влагат за нещо, което не се желае от жителите на общината ни. Беше проведен референдум, в който 92 % от гласуващите показаха, че не желаят такъв пазар. Самият терен, хората желаят да се използва за туристическа атракция и затова мнозинството в Общински съвет ще наложим мораториум на земята да не се изгражда кооперативен пазар върху нея. В чл. 108 от Закона за държавния бюджет е посочено, че кооперативни пазари не се финансират.
 „Изграждане на парк“ – Не е ли прекалено несправедливо да изграждаме пореден парк в Златоград, при условие, че има улици, които от десетилетия чакат да бъдат реализирани и хората газят в кал. 
Настояваме вместо тези два обекта да се финансират наистина приоритетни обекти за Община Златоград, които  ще са в полза на хората.
Крайният срок, посочен в чл.107, ал.14, е че Народното събрание може да извършва промени в Приложението по чл.107, ал. 13 от Закона за държавният бюджет за 2024г., по предложение на Министерския съвет, въз основа на предложение на кметове на общини е до 30 септември 2024 г.
С разпоредбата на чл. 69, ал. 2 от Постановление № 13 на Министерския съвет от 2024 г. за изпълнението на държавния бюджет на Република България за 2024 г. (ПМС № 13/2024 г.), са регламентирани видовете промени, допустими за извършване в приоритетните проекти по Инвестиционната програма за общински проекти, при спазване на условията по чл. 107 от ЗДБРБ за 2024 г. Съгласно ал. 3 и 4 на същия член предложението на кметовете на общините може да се направи до Министъра на финансите, като към предложението се прилагат попълнени формуляри по образец, определен с указание на министъра на финансите. Съгласно разпоредбата на чл. 69, ал. 5 от ПМС 13/2024 г., на основание документите по ал. 3 и 4, министърът на финансите изготвя и внася в Министерския съвет предложението по чл. 107, ал. 14 от ЗДБРБ за 2024 г.
Крайния срок, посочен в чл.69, ал.3 от ЗДБРБ за 2024г. за внасяне на предложение от Кметовете на Общини е до 1 септември.
[bookmark: _GoBack]До настоящият момент Кметът на Община Златоград, обжалва всички решения на Общински съвет Златоград, с които му е възложено да предприеме необходимите  действия за извършване на промените в Приложението по чл.107, ал.13 от ЗДБРБ.
С Решение № И51/24.01.2024 г., Общински съвет Златоград наложи мораториум за срок от три години за благоустрояване и изграждане  на парк в УПИ ХVIII – озеленяване, кв.72 по ПУП на гр. Златоград, на който по одобрената кадастрална карта на град Златоград е отреден Поземлен имот с идентификатор 31111.35.771, като задължи Кмета на Община Златоград да предприеме всички необходими действия за промяна на предназначението на терена за осъществяване на съществуващото предназначение – пазар.
Това Решение се обжалва от Кмета на Община Златоград и със свое определение, което не подлежи на обжалване, Върховен съд на Република България, потвърди определението на Административен съд Смолян, с което е отхвърлена Жалбата на Кмета на Община Златоград.
Кмета на Община Златоград е в невъзможност вече, да реализира обект: №  1179 - Благоустрояване и изграждане на парк в гр. Златоград – 645 770 лв. от Приложение № 3  към чл. 107, ал. 13 Прогнозен размер на капиталови разходи по Инвестиционна програма за общински проекти, към  Закон за държавния бюджет на Република България за 2024 година.
Така също аналогично ще е и решението на съда за невъзможност за реализиране на обект № 1178 - Изграждане на Общински кооперативен пазар, УПИ XIII – ПАРК и обществено обслужване, кв. 46, гр. Златоград – 1 747 972,02лв. с ДДС.
В ЗДБРБ за 2024 г. се дава възможност на общините да извършат последващо приоритизиране и промяна на обектите, нуждаещи се от финансиране, при оптимално отчитане интересите на местната общност и обществената значимост на обектите.

Ето защо предлагаме и следните проекти за решения:
I. РЕШЕНИЕ
 На основание чл.21, ал.1, т.6 и т.8 от ЗМСМА и чл.5, т.5 и т.7 от Правилника за организацията на дейността на общински съвет Златоград, неговите комисии и взаимодействието му с общинска администрация и при фактическите основания в докладната записка, необходимостта от предприемане на спешни действия с цел защита на обществения интерес и недопускане на ощетяване на общинския бюджет, Общински съвет Златоград 
Р Е Ш И:
I. В Приложение № 3  към чл. 107, ал. 13 Прогнозен размер на капиталови разходи по Инвестиционна програма за общински проекти, към  Закон за държавния бюджет на Република България за 2024 година, „обект № 1178 - Изграждане на Общински кооперативен пазар, УПИ XIII – ПАРК и обществено обслужване, кв. 46, гр. Златоград“ да се замени с „обект № 1178 - Изграждане на улици: В гр. Златоград: „Хан Аспарух“; „Косора“; „Славей“; „Освобождение“;„Прогрес“; „Ангел Киряков“;„Проф. Д-р Асен Шопов“; „Георги Сава Раковски“, „Крайречна“, „Рупите“ и „Изгрев“; В  с. Старцево: „Малина“
и „Кольо Фичето“ и в с. Аламовци: ул. „Христо Ботев““.
II. Възлага на Кмета на Община Златоград да предприеме необходимите действия за внасяне до Министъра на финансите на Предложение за замяна по реда на чл.69, ал.2 от ЗДБРБ за 2024г. в Приложение № 3 към чл. 107, ал. 13 Прогнозен размер на капиталови разходи по Инвестиционна програма за общински проекти, до посоченият краен срок - 01.09.2024г. определен по реда на чл.69, ал.3.

III. На основание чл. 60, ал. 1 от АПК, допуска предварително изпълнение на настоящото решение, поради следните мотиви: налице са особено важни обществени интереси, които засягат населението на община Златоград;  необходимо е осигуряване на условия за качествен живот на гражданите на община Златоград; организирането и провеждането на благоустройствените и комуналните мероприятия; с оглед крайният срок – 1 септември, в ЗДБРБ за 2024 г., с която е дадена възможност на общините да извършат последващо приоритизиране и промяна на обектите, нуждаещи се от финансиране, при оптимално отчитане интересите на местната общност и обществената значимост на обектите.

II. РЕШЕНИЕ
 На основание чл.21, ал.1, т.6 и т.8 от ЗМСМА и чл.5, т.5 и т.7 от Правилника за организацията на дейността на общински съвет Златоград, неговите комисии и взаимодействието му с общинска администрация, и при фактическите основания в докладната записка, необходимостта от предприемане на спешни действия с цел защита на обществения интерес и недопускане на ощетяване на общинския бюджет, Общински съвет Златоград 
Р Е Ш И:
I. В Приложение № 3  към чл. 107, ал. 13 Прогнозен размер на капиталови разходи по Инвестиционна програма за общински проекти, към  Закон за държавния бюджет на Република България за 2024 година, „обект №  1179 - Благоустрояване и изграждане на парк в гр. Златоград“ да се замени „обект № 1179- Проектиране и частично изграждане на улична мрежа в община Златоград:
1.За град Златоград, улици: 
„Акация", "Ангел Кънчев", "Арда", "Ахрида",“Рожен“, "Беловидово", „Бреза“, "В. Търново", "Васил Левски", "Виктор Юго", "Вихър", "Водолей", „Възраждане“, "Горски пътник", „Дельо Войвода“ „Дунав“, "Ерма", ", "Люлин", "Люляк", "Марица", "Младост", "Найден Геров", "Преспа", "Родопи", "Странджа", „Черно море“, "Тунджа", "Хаджи Димитър”, „Христо Ботев“, "Шипка", "Яков Змейкович", „Янтра“. 
2.За село с. Старцево, улици:
"Ален Мак", "Антон Страшимиров", "Беловидово", „В. Левски”, "Велико Търново", "Гео Милев", "Заря", "Здравец", "Иглика", "Кирил и Методий", "Кокиче", "Крайречна", "Л. Каравелов", "Люлин", "Люляк", "Младост", "Орфей", "П. Табаков", "П. Берон", "Пеньо Пенев", "Прогрес", "Спартак", "Тракия", "Топчиеви поляни", "Черно море", улицата към "Оловото". 
3.За с. Ерма река, улици: 
"Витоша", "Върбица", "Иван Вазов", "Изгрев", "Рила", "Хр. Ботев". 
4.За с. Долен, улици: 
"Васил Левски", "Здравец", "Изгрев", "Кокиче", „Люляк“, "Младост", "Орфей", "Прогрес".
5.За с. Аламовци, улици: 
„Васил Левски“, „Любен Кравелов“,улицата от кметството към Величко Чомезов до Кирчо Кануров, улицата от къщата на Асен Караметулов до главния път“.
II. Възлага на Кмета на Община Златоград да предприеме необходимите действия за внасяне до Министъра на финансите на Предложение за замяна по реда на чл.69, ал.2 от ЗДБРБ за 2024г. в Приложение № 3 към чл. 107, ал. 13 Прогнозен размер на капиталови разходи по Инвестиционна програма за общински проекти, до посоченият краен срок - 01.09.2024г. определен по реда на чл.69, ал.3.
III. На основание чл. 60, ал. 1 от АПК, допуска предварително изпълнение на настоящото решение, поради следните мотиви: налице са особено важни обществени интереси, които засягат населението на община Златоград;  необходимо е осигуряване на условия за качествен живот на гражданите на община Златоград; организирането и провеждането на благоустройствените и комуналните мероприятия; с оглед крайният срок – 1 септември, в ЗДБРБ за 2024 г., с която е дадена възможност на общините да извършат последващо приоритизиране и промяна на обектите, нуждаещи се от финансиране, при оптимално отчитане интересите на местната общност и обществената значимост на обектите.


С уважение: 
1.	Величко Сидеров ……………………
2.	Емилия Кръстева ……………………
3.	Антон Симеонов …………………….
4.	Александър Илийков…………………
5.	Веселин Иванов ………………………
6.	Жечка Хаджийска……………………
7.	д-р Ерол Чинар………………………….
8.	Йорданка Романова……………………….
9.	Станислав Гюнелиев………………………

